《恭和》
宋代·吕公著

雪消春动气清微，夹道都人望帝晖。
法部已调丝竹管，御袍初进赭红衣。
康衢弥节严三卫，真馆焚香降六飞。
宴罢瑶池回跸晚，五云通夜拥端闱。

作者简介：（1018—1089）宋寿州人，字晦叔。吕公弼弟。仁宗时登进士第。英宗时知蔡州。神宗立，召为翰林学士。熙宁初，知开封府，为御史中丞。反对行青苗法，言吕惠卿奸邪不可用，出知颍州。起知河阳，召还知审官院，寻同知枢密院事。哲宗元祐元年拜尚书右仆射兼中书侍郎，与司马光同辅政，废除新法。三年，恳辞位，拜司空、同平章军国事。卒谥正献。